Զախարովա. ՌԴ–ն պատասխանատվությամբ է մոտենում ԵԱՀԿ Մինսկի խմբի աշխատանքին
20:24 27.08.2015
Ռուսաստանի ԱԳՆ–ի պաշտոնական ներկայացուցիչ Մարիա Զախարովայի խոսքով` Ռուսաստանը ԵԱՀԿ ՄԽ ձևաչափի մասնակից է և շատ պատասխանատվությամբ է մոտենում իր պարտավորություններին
ԵՐԵՎԱՆ, 27 օգոստոսի– Sputnik. Ռուսաստանը մեծ պատասխանատվությամբ է մոտենում ԵԱՀԿ Մինսկի խմբի ձևաչափի շրջանակում ունեցած իր պարտավորություններին, հայտարարել է ՌԴ ԱԳՆ պաշտոնական ներկայացուցիչ Մարիա Զախարովան։
«Հուսով ենք, որ ինչ–որ երկրների հետ Ռուսաստանի տարաձայնությունները, որոնք, ցավոք սրտի, առաջանում են ոչ մեր մեղքով, չեն անդրադառնա Մինսկի խմբի աշխատանքի վրա։ Մեր կողմից արգելքներ, հարցեր կամ խնդիրներ չեն կարող լինել։ Մենք այդ ձևաչափի մասնակիցն ենք»,– հինգշաբթի ճեպազրույցում նշել է Զախարովան։
Նրա խոսքով` Ռուսաստանում հասկանում են, թե որքան լուրջ թեմա է դրված այդ խմբի օրակարգում։